‎(ซีรีส์จาก NETFLIX)
‎(ปี 1533)
‎เราเอากันเก่งจริงๆ
‎แต่ "เรา" เพิ่งคลอดลูกเมื่อหกสัปดาห์ก่อน
‎เด็กนั่นหยุดร้องไห้เป็นมั้ยเนี่ย
‎แม่นมหายหัวไปไหน
‎ท่านต้องหัดพูดให้ได้อารมณ์บ้างนะ
‎ข้ากล่อมเอง ขอบใจ
‎เอลิซาเบธ
‎ไม่ต้องไปสนใจท่านพ่อขี้โมโหนะ
‎แอนน์รู้ว่าแค่มีลูกสาวให้เฮนรี่ยังไม่พอ
‎นั่นไม่ใช่สิ่งที่เธอสัญญากับเขาไว้
‎นั่นไม่ใช่สิ่งที่เขาต้องการ
‎เขาต้องการลูกชาย เขาต้องการทายาท
‎อังกฤษกำลังลุกเป็นไฟ
‎กำลังอยู่ในช่วงหมิ่นเหม่ของการปฏิวัติศาสนา
‎พระเจ้าเฮนรีที่แปด ‎ปฏิเสธอำนาจของพระสันตะปาปา
‎และเขามุ่งมั่นที่จะสร้าง ‎คริสตจักรแห่งอังกฤษนิกายใหม่ที่แยกตัวออกมา
‎โดยมีเขาเป็นประมุขสูงสุด
‎เฮนรี่รู้ดีว่าเพื่อทำให้ทุกคนเข้าข้างเขา
‎สิ่งที่เขาต้องการมากกว่าสิ่งใดคือทายาทชาย
‎แน่นอน ตอนแรกเฮนรี่ก็ผิดหวัง
‎เขาแค่รู้สึกกดดันว่าต้องมีลูกชาย
‎เพราะเขาไม่อยากให้อะไรผิดพลาด
‎พ่อของเขามีแผนที่ยิ่งใหญ่ ‎สำหรับการสืบราชวงศ์ทิวเดอร์
‎และข้าสัญญาว่าจะมอบลูกชายให้เขา
‎ตระกูลโบลินรักษาสัญญา
‎ไม่เบื่อแอปเปิลบ้างเหรอ
‎เลดี้ดับเบิลยูบอกว่า ‎นางหยุดกินไส้เดือนไม่ได้เลยตอนท้องลูกคนเล็ก
‎หม่อมฉันเลยกินแก้เคล็ดบ้าง
‎เข้าท่าดี
‎ไม่อยากเชื่อเลยว่า ‎เรากำลังจะมีต่อจากเอลิซาเบธทันทีเลย
‎เราทุ่มเทกันเยอะนี่เพคะ
‎และหม่อมฉันไม่รู้สึกแพ้ท้องหมือนท้องที่แล้วเลย
‎ว่ากันว่าลูกชายจะทำให้แพ้น้อยลง
‎โหรหลวงของข้ายืนยันว่า ‎ท้องนี้ต้องเป็นลูกชายแน่นอน
‎สมัยนี้เราหวังว่าลูกจะเกิดมามีสุขภาพแข็งแรง
‎กลับหวังอย่างอื่น เธอหวังว่าลูกจะมีองคชาติ
‎การมีลูกสาวไม่ใช่เรื่องดี
‎แคทเธอรีนแห่งอารากอนมีลูกสาว ‎เฮนรี่ก็กำจัดเธอ
‎แอนน์ต้องมีลูกชายถึงจะรักษามงกุฎไว้ได้
‎และตอนนี้สิ่งเดียวที่เราต้องการคือ…
‎พระเจ้า น่ารักมากเลย
‎เหมือนพ่อไม่มีผิด
‎ทำไมเพคะ
‎เพราะทุกครอบครัวที่เพอร์เฟกต์ต้องมีสุนัข
‎สุนัขของแอนน์ชื่อเพอร์คอย
‎ว่ากันว่ากร่อนมาจาก "ปูร์กัว" ในภาษาฝรั่งเศส
‎แปลว่า "ทำไม"
‎เพราะสุนัขตัวนั้นหน้าตาสงสัยตลอดเวลา
‎จึงเป็นแรงบันดาลใจของชื่อ
‎(หกเดือนต่อมา)
‎เพอร์คอย
‎นั่ง
‎ข้ายอมแพ้แล้ว ข้านี่แหละที่ต้องนั่ง
‎ข้าเหนื่อยเหลือเกิน
‎ปวดเท้าจะแย่แล้ว
‎เพอร์คอย ไปคาบมา ไปสิ!
‎ไม่ นั่นรองเท้าราชาภิเษกของข้า
‎วันนั้นข้ารู้สึกเหมือนจะครองโลกทั้งใบได้เลย
‎ข้าเริ่มร้อนใจแล้วจอร์จ
‎อย่าเข้าใจผิดนะ
‎ไม่มีสิ่งใดสำคัญกว่าการมีลูกชายให้เฮนรี่
‎แต่มีมากมายเหลือเกินที่ข้าอยากทำ
‎เช่นเดียวกับการมีลูก
‎พี่จะเปลี่ยนแปลงโลก แอนน์
‎แค่ต้องใช้เวลา
‎ตามธรรมเนียม พระราชินีถูกคาดหวัง ‎ให้ผลิตทายาทเท่านั้น
‎แต่แอนน์มีความใฝ่ฝันและมีแผน ‎ที่มีรากฐานมาจากค่านิยมของเธอ
‎เธอต้องการมากกว่านั้นเพื่อประเทศของเธอ
‎แอนน์มีแรงจูงใจส่วนตัว ‎ที่อยากสร้างความแตกต่างในฐานะราชินี
‎เธออยากช่วยเหลือผู้คน
‎เธอแนะนำแนวคิดเรื่องการกุศล ‎ให้กับสถาบันกษัตริย์
‎เธออยากช่วยเหลือผู้ยากไร้
‎เธออยากให้การศึกษาดีขึ้น
‎และแน่นอน เธอต้องการให้ปฏิรูปศาสนาด้วย
‎แม้แต่ชาวคาทอลิกที่เคร่งครัดที่สุด
‎ก็ยอมรับว่ามีการทุจริต ‎ในคณะนักบวชจนเกินควบคุมแล้ว
‎แถมยังได้ครองที่ดินที่ดีที่สุดทั้งหมด
‎ที่ดินนั่นควรเป็นของกษัตริย์
‎ครอมเวลล์เป็นผู้ชายที่มีความคิดเหมือนกัน ‎เรื่องการปฏิรูป
‎และเขาเข้าใจว่าทรัพย์สมบัติมากมาย
‎ถูกเก็บเอาไว้ในสำนักนักบวช ‎ในอารามของอังกฤษ
‎และเขาเห็นโอกาสที่จะโอนความมั่งคั่งนั้น
‎มาไว้ในมือของกษัตริย์
‎เราอาจจะนำเงินนั้นมาใช้ประโยชน์ได้
‎ประชาชนเราต้องการการศึกษา ‎ความช่วยเหลือในยามป่วย
‎และมีที่ซุกหัวนอนดีๆ
‎- พระราชินีของปวงชน ‎- หม่อมฉันพูดจริงนะเพคะ
‎จำนวนเงินที่คณะนักบวชกอบโกยไว้ ‎มันช่างน่ารังเกียจ
‎พวกเขาควรจะช่วยเหลือผู้ยากไร้ ‎ไม่ใช่สร้างความร่ำรวยให้ตัวเอง
‎สิ่งต่างๆ ต้องเปลี่ยนแปลง
‎แอนน์ไม่เหมือนพระราชินีคนอื่น ‎เธออยากเป็นแม่ของลูกชายและรัชทายาท
‎แต่อยากเป็นพระมารดาของทั้งแผ่นดินด้วย
‎เธออยากเห็นนความมั่งคั่งของอังกฤษ ‎ที่ยึดมาจากคณะนักบวช
‎นำไปกระจายให้กับผู้ที่ต้องการมันจริงๆ
‎คริสตจักรได้ต่อต้านครั้งใหญ่แน่
‎ใช่ แต่ตอนนี้ใครเป็นใหญ่ล่ะเพคะ
‎เจ้า
‎เราต้องคิดเรื่องนี้ให้ถี่ถ้วน ‎วางกลยุทธ์ที่เหมาะสม
‎- แอนน์ ‎- บอก…
‎พระเจ้า แอนน์
‎แอนน์
‎เด็กจะคลอด!
‎มันอธิบายไม่ถูก…
‎ว่ารู้สึกยังไงเมื่อเสียลูกไป
‎ชีวิตน้อยๆ เติบโตในตัวเรา
‎เป็นส่วนหนึ่งของเรา
‎และเมื่อชีวิตน้อยๆ นั้นตายไป…
‎ส่วนหนึ่งของเราก็ตายไปด้วย
‎เฮนรี่มั่นใจว่าเป็นเด็กผู้ชาย
‎พระองค์ทำใจมองข้าไม่ได้เลย
‎เหมือนใจสลาย
‎และยิ่งมีข่าวลือสนุกปากก็ยิ่งไม่ช่วย
‎เพราะถ้ามีสิ่งหนึ่งที่ราชสำนักรักนัก
‎คือการนินทาเรื่องความอาภัพของคนอื่น
‎ข้าไม่ได้แท้งเพราะลูกพิการเสียหน่อย
‎คนไปเอาเรื่องอย่างนั้นมาจากไหน
‎ท่านต้องขำแน่
‎เพราะว่าท่านเป็นแม่มดไง
‎มุกใหม่นะนี่
‎เฮนรี่เป็นไงบ้าง
‎ที่จริงก็ห่างเหินนิดหน่อยนะ ‎ข้าว่าพระองค์ทำใจได้ยาก
‎มันยากนะ สำหรับทั้งคู่
‎ข้าอยากหนีไปซ่อนตัว
‎พระราชินีทำอย่างนั้นไม่ได้
‎ข้าต้องแสร้งยิ้มและต้องเผชิญหน้า
‎ถ้าไม่ยิ้ม
‎ผู้คนก็จะนินทาอยู่ดี
‎ว่าเฮนรี่คงจะเริ่มเบื่อเธอแล้ว
‎และจะปันใจไปหาคนอื่น
‎มันหนักหน่วงมาก ‎สำหรับผู้หญิงที่ต้องอยู่ภายใต้ความตึงเครียด
‎และต้องแสดงละครอย่างต่อเนื่อง
‎แอนน์
‎ดีใจที่ได้เห็นเจ้าเข้าสังคมอีกครั้ง
‎ดยุกแห่งนอร์ฟอล์ก ‎โชคไม่ดีที่เป็นท่านลุงของข้าเอง
‎ขังภรรยาของเขาไว้ในตู้ ‎แล้วขายเครื่องเพชรทั้งหมดของนาง
‎แมรี่
‎แอนน์
‎รอก่อนได้ไหม
‎เจ้ามาในสภาพนี้ได้ยังไง
‎ข้าขอโทษจริงๆ
‎ไม่ ข้าคือราชินีแห่งอังกฤษ
‎และเจ้าแต่งงานกับทหารยศต่ำต้อย ‎และปล่อยให้ตัวเองท้อง
‎ข้าเสียใจจริงๆ ที่เจ้าเสียลูกไป แอนน์
‎เจ้ารู้มั้ยว่าตอนนี้ผู้คนจะเอาข้าไปพูดว่ายังไง
‎- ดีใจกับข้าหน่อยไม่ได้เหรอ ‎- เจ้าทนไม่ได้ที่เห็นข้าอยู่กับเฮนรี่
‎ข้าไม่สน แอนน์ ข้าไม่เคยรักเขา
‎เขาไม่เคยอยากได้ข้าจริงๆ
‎อีกไม่นานเขาก็จะไม่อยากได้เจ้าเหมือนกัน
‎ออกไป
‎ออกไปและไม่ต้องกลับมาอีก
‎บอกสิว่าต้องการหม่อมฉัน
‎เป็นอะไร
‎เฮนรี่
‎ไอ้เพอร์คอยเวร จ้องข้าอยู่ได้
‎มันจับตาดูทุกย่างก้าวของข้า ไอ้หมาบ้านี่
‎- ท่านพูดอะไรกัน ‎- ข้าต้องการลูกชาย
‎ลูกชาย!
‎ไม่ใช่หมา
‎ข้าต้องการลูกชาย
‎เฮนรี่
‎สิ่งสำคัญที่สุดของความสัมพันธ์ ‎ของแอนน์กับเฮนรี่คือคำสัญญานี้
‎คำสัญญาว่าแอนน์จะมีลูกชาย ‎และทายาทที่เขาปรารถนา
‎เธอทำให้เขาผิดหวัง
‎เธอต้องแบกรับน้ำหนักของคำสัญญานั้นไว้
‎ไม่ใช่แค่กับเฮนรี่ แต่กับทั้งอาณาจักรด้วย
‎ราชสำนักเฝ้ารอให้แอนน์สะดุดมาตลอด
‎และตอนนี้เธอมีเหตุผลให้พวกเขาแล้ว
‎ภรรยาขำมุกของเจ้าขนาดนั้นเลยเหรอ เวสตัน
‎มีสตรีนางเดียวเท่านั้นที่ ‎กระหม่อมอยากทำให้ยิ้มได้
‎เวสตัน
‎ฟรานซิส เวสตันเป็นคนใกล้ชิดของเฮนรี่
‎และเขาได้รับแต่งตั้งเป็นอัศวิน ‎ในพิธีราชาภิเษกของแอนน์
‎เวสตันเป็นคนที่แอนน์รู้จักดี
‎ทุกคนในราชสำนักรู้ดีว่า
‎พี่สามีกับน้องสะใภ้คู่นี้ไม่กินเส้นกัน
‎เจนไม่ชอบขี้หน้าแอนน์ ‎ไม่ชอบที่แอนน์หลงอำนาจขึ้นทุกวัน
‎เธอไม่ชอบอำนาจของแอนน์
‎แอนน์
‎เพอร์คอยถูกพบเป็นศพ
‎เพคะ
‎มันร่วงตกจากหน้าต่าง ข้าเสียใจด้วย
‎ฮะ…
‎ออกไป ทุกคนออกไป!
‎มันร่วงตกจากหน้าต่างเหรอ
‎เฮนรี่ ไม่มีทางที่เหตุนี้เป็นอุบัติเหตุไปได้
‎มีคนตั้งใจฆ่ามัน
‎เฮนรี่เป็นคนบอกเธอเองว่าหมาตายแล้ว
‎เจ้าสัตว์ตัวน้อยนี้ใกล้ชิดกับเธอ
‎ทำให้เธอมีความสุข แล้วอยู่ดีๆ มันก็ถูกพรากไป
‎เป็นอุบัติเหตุจริงๆ เหรอ
‎เกิดขึ้นได้ยังไง
‎ข้าเสียใจด้วยจริงๆ
‎ผมคิดว่าแอนน์เริ่มรู้สึกไม่มั่นคง
‎และรู้สึกโดดเดี่ยวมากในตอนนั้น
‎รู้สึกเหมือนทุกอย่างที่เธอทุ่มเทมา
‎เริ่มจะหลุดลอยไปจากเอื้อมมือของเธอ
‎มีผู้คนในราชสำนัก
‎ที่กำลังเล็งหาจังหวะที่แอนน์อ่อนแอ
‎ถ้าแอนน์ไม่คลอดลูกชาย ‎ที่จะทำให้สถานะของเธอมั่นคง
‎พวกเขาก็รู้ว่าจะก้าวเข้ามาแทรกแซง
‎และปั่นหัวให้เฮนรี่ผิดใจกับเธอได้
‎นางสนองพระโอษฐ์ผู้อ่อนโยนของข้า เจน ซีมัวร์
‎สุภาพมาก สงวนตัวมาก
‎อังกฤษอยู่ในขั้นวิกฤต
‎มีคนทรยศอยู่ในหมู่พวกเรา ‎และเพิ่มจำนวนขึ้นทุกวัน
‎การปฏิรูปศาสนาของเฮนรี่ ‎ทำให้ประเทศแตกแยกออกเป็นสองฝ่าย
‎และมีฝ่ายคัดค้านมากมาย
‎ที่ตอนนี้พระราชา ไม่ใช่พระสันตะปาปา ‎เป็นประมุขของศาสนจักร
‎มันเป็นโรคติดต่อ เป็นโรคระบาดในหมู่เรา
‎และเช่นเดียวกับโรคระบาด
‎การตายนั้นหลีกเลี่ยงไม่ได้
‎พูดจาน่าฟังดีจัง
‎ขอบใจ
‎ตามสบาย
‎พระราชบัญญัติกบฏปี 1534 ‎นับเป็นจุดเปลี่ยนในรัชสมัยของเฮนรี่
‎เขาใช้กำลังทำให้ประชาชนยอมจำนน
‎ให้ต้องโทษประหารชีวิตถ้าใครพูดต่อต้านเขา
‎เจ้าเป็นบ้าอะไร
‎นี่เป็นงานรื่นเริง ท่านพูดถึงความตาย ‎และโรคระบาด ท่านนั่นแหละเป็นอะไร
‎เจ้าพูดถูก นี่คืองานรื่นเริง
‎อย่างน้อยเราสักคนก็ควรทำให้แขกรื่นเริง
‎ท่านทำหน้าที่ได้ดีแล้วนี่
‎นางสนองพระโอษฐ์ของหม่อมฉัน ‎เป็นผู้ฟังที่ดีไหมล่ะ
‎เฮนรี่ๆ เดี๋ยว
‎ไปจากที่นี่กันเถอะ
‎ไปที่ไหนสักแห่งที่มีแค่เรา
‎เจ้าทำตัวน่าขัน แอนน์
‎คุณรู้สึกได้ว่าผู้ชายอย่างโทมัส ครอมเวลล์ ‎เริ่มจะเข้าใจ
‎ว่าแอนน์กลายเป็นการลงทุนที่แพงมาก
‎และเท่าที่ผ่านมา ‎เธอกลับให้ผลตอบแทนที่น้อยมาก
‎มีเหตุผลที่เฮนรี่ตกหลุมรักข้า
‎เหตุผลที่พระองค์เปลี่ยนแปลงทุกอย่าง
‎เสี่ยงทุกอย่าง เพื่อข้า
‎วันนั้น ข้าจำได้ถึงความหิวโหย
‎ข้ายังเป็นหญิงสาวที่ออกไปล่าสัตว์
‎และได้กษัตริย์กลับมา
‎การลุกฮือของขุนนางในไอร์แลนด์
‎ภัยคุกคามจากการบุกรุกของสเปนและฝรั่งเศส
‎และชาวคาทอลิกยุโรปไม่เห็นว่า ‎พระองค์เป็นพวกเดียวกันแล้ว
‎ได้ งั้นนอกจากการก่อกบฎที่นับไม่ถ้วน
‎พืชผลเสียหาย ความอดอยากและโรคระบาด
‎เราอาจจะมีสงครามกับยุโรปอีก
‎เมนูมีอะไรบ้างเพคะ
‎มีแต่ปัญหา
‎ไว้คุยกันต่อทีหลัง
‎ครอมเวลล์อยากเป็นมือขวาของเฮนรี่
‎เขาอยากเป็นหัวหน้าที่ปรึกษา
‎แอนน์ก็อยากเป็นมือขวาของเฮนรี่ ‎เธออยากเป็นหัวหน้าที่ปรึกษา
‎มีคนสองคนทำตำแหน่งเดียวไม่ได้
‎มันไม่ใหญ่พอสำหรับทั้งคู่
‎ไปล่าสัตว์กันเถอะเพคะ
‎เหมือนที่เคยทำ
‎ตอนนี้ข้ามีงานมากมายต้องสะสาง แอนน์
‎และหม่อมฉันกำลังคิดถึง
‎เรื่องอื่นที่เราเคยทำกัน
‎แอนน์
‎ทีนี้… เงินของคณะนักบวช
‎จะแก้ปัญหาพืชผลกับวิกฤตความอดอยากได้
‎สำหรับยุโรป
‎เราช่วยกันทำสนธิสัญญาสันติภาพได้
‎แน่นอน
‎(ปี 1536)
‎ปี 1536 เป็นปีที่วิกฤตสำหรับเฮนรี่
‎มีการจลาจลต่อต้านเขา
‎การเก็บเกี่ยวล้มเหลว ปัญหาทางเศรษฐกิจ
‎เขาไม่เคยประสบความวุ่นวายขนาดนี้ ‎ในรัชกาลของเขามาก่อนเลย
‎และตอนนี้ภรรยาคนแรกของเฮนรี่ ‎แคทเธอรีนแห่งอารากอนเสียชีวิต
‎ความทรงจำของเธอเป็นที่เคารพ ‎ทั่วราชสำนักและทั่วอาณาจักร
‎แอนน์ปรากฏตัวด้วยชุดสีเหลือง ‎ยิ่งทำให้ผู้คนโจษจันกันมากขึ้น
‎นี่สมกับเป็นนิสัยของแอนน์
‎ไม่กลัวใครหน้าไหน
‎ไม่สนใจสักนิดว่าใครจะคิดยังไง
‎ข้าเสียใจจริงๆ กับการสูญเสีย
‎บางคนแย้งว่า
‎สีเหลืองคือสีแห่งการไว้ทุกข์ในสเปน
‎ว่านี่เป็นสัญลักษณ์ ‎แสดงความเคารพต่อแคทเธอรีน
‎นี่เป็นเวลาที่ควรยกย่องมากกว่า
‎เรามาร่วมไว้อาลัยต่อการจากไป ‎ของเจ้าหญิงหม้ายแห่งเวลส์
‎แคทเธอรีนแห่งอารากอน
‎พิธีศพจะมีขึ้นที่มหาวิหารปีเตอร์โบโร
‎แต่ขอให้เราสวดภาวนาเพื่อพระนาง
‎มีที่นั่งให้มั้ย
‎ข้าตั้งครรภ์น่ะ
‎คู่อริตัวฉกาจของแอนน์ตายแล้ว ‎และเธอกำลังตั้งครรภ์
‎นี่คือสถานการณ์ที่เหมาะเจาะ
‎เพราะหมายความว่าลูกที่เกิดมา
‎จะเป็นทายาทโดยชอบธรรมโดยไร้ข้อโต้แย้ง
‎เพราะแคทเธอรีนไม่อยู่เป็นก้างขวางคอแล้ว
‎เราให้อภัยแอนน์ได้
‎ที่รู้สึกว่าได้ชัยชนะและปลื้มปิติในช่วงเวลานี้
‎ช่วยด้วย ใครก็ได้ช่วยด้วย
‎ท่านอาจเป่าเทียนไม่ดับก็ได้
‎ช่วงท้องข้าก็หลงๆ ลืมๆ บ่อย
‎ข้าเป่าเทียนให้ดับเป็นนะ
‎แต่นี่มีคนตั้งใจทำ มีคนอยากให้ข้าตาย
‎ทำไมถึงคิดแบบนั้น
‎ตอนแรกก็มีจดหมายขู่
‎แล้วมีคนโยนหมาข้าออกนอกหน้าต่าง
‎แล้วเรื่องนี้อีก
‎โบราณว่าเรื่องแบบนี้มาทีละสามอย่างแล้วจบ ‎เจ้าเจอครบแล้ว
‎มีอุบัติเหตุเกิดขึ้น
‎วันที่ 24 มกราคม ปี 1536
‎เฮนรี่ตกจากหลังม้าระหว่างการประลอง
‎เฮนรี่!
‎เฮนรี่ อย่าตายนะเพคะ
‎ข้านึกแล้วว่าต้องเกิดเรื่องแบบนี้ ‎ข้าเตือนพระองค์แล้วว่าให้ระวังตัว
‎การบาดเจ็บที่หัวอาจถึงตายได้
‎ท่านลุงบอกทีว่าพระองค์จะปลอดภัย
‎แอนน์รู้สึกกลัว
‎ตำแหน่งของเธอล้วนขึ้นอยู่กับเฮนรี่
‎หากเฮนรี่ตาย ‎ทุกอย่างก็จะหลุดลอยไปสำหรับเธอ
‎ไม่สำคัญหรอกว่าเธอเป็นราชินีแห่งอังกฤษ
‎ท้ายที่สุด เชื่อกันว่าเป็นปาฏิหาริย์ที่เขารอด
‎และเขาหมดสติไปนานถึงสองชั่วโมง
‎เชื่อกันว่ามีความเป็นไปได้ว่า ‎เมื่อเขาตกจากหลังม้าในวันนั้น
‎เปลือกสมองของเขาเกิดช้ำ
‎สมองของเขาอาจเสียหาย
‎เฮนรี่ รู้สึกยังไงบ้างเพคะ…
‎เมื่อสัปดาห์ก่อน… ท่านเกือบตาย
‎หม่อมฉันกำลังตั้งครรภ์ลูกของท่าน แต่ท่าน…
‎เจ้าควรตั้งใจดูแลลูกของเรา ลูกชายเรา
‎- ไม่ต้องมาสนว่าข้าทำอะไร ‎- พูดเป็นเล่นรึไง
‎นี่เจ้าคิดจะเดินหนีไปไหน
‎ลืมตัวไปแล้วรึไงว่า ‎เจ้าเป็นนางสนองพระโอษฐ์ของข้า ไม่ใช่…
‎สารเลวหลายใจ!
‎ปรากฏว่าเธอแท้งลูก
‎เธอสูญเสียลูกไป
‎และพวกเขามองดูทารกในครรภ์ และเห็นว่า
‎น่าจะเป็นผู้ชาย
‎หัวใจข้าแตกสลาย
‎และข้าไม่ได้แค่ไว้ทุกข์ให้ลูกชาย
‎ข้าไว้ทุกข์ให้กับทุกอย่าง
‎ทุกอย่างที่ข้าคิดว่าเราจะได้เป็น
‎ข้ารู้ว่าหลายอย่างไม่ได้เป็นไปดั่งใจ
‎แต่ข้าไม่คาดคิดเลยว่าพระองค์จะถอดใจ
‎ขณะที่แอนนอนพัก
‎ให้ฟื้นตัวจากความบอบช้ำ
‎เฮนรี่มาเยี่ยมเธอเพียงครู่เดียว
‎บอกว่า "ข้าเห็นแล้วว่า ‎พระเจ้าคงไม่ประทานบุตรชายให้ข้า"
‎นั่นคงเป็นช่วงเวลาที่ทั้งคู่แตกหักกัน
‎เพราะความเศร้าแยกให้พวกเขา ‎เดินคนละเส้นทาง
‎"มีผู้หญิงกี่คนที่ต้องทนทุกข์ ‎จากความเกรี้ยวกราดของสามี
‎เหน็ดเหนื่อยในพันธะการแต่งงาน
‎และทรมานยิ่งกว่าเป็นทาสในหมู่พวกซาราเซ็น"
‎ทำไมโชคชะตาของผู้หญิงต้องผูกติดกับผู้ชาย
‎- ข้าเกลียดที่เรามีทางเลือกเพียงน้อยนิด ‎- ถูกต้องเลย
‎พระเจ้า มีอะไร
‎เขาทำอีกแล้ว
‎ติดหนี้พนัน
‎นั่นไงละ พูดไว้ไม่มีผิด
‎ข้าพูดจริงนะแอนน์
‎ครั้งนี้เราล่มจมแน่
‎ข้าตั้งท้อง
‎อีกแล้ว
‎แน่สินะ
‎เลดี้ดับเบิ้ลยูผู้น่าสงสาร ‎กับสามีไม่เอาไหนและลูกเจ็ดคน
‎เจ้าคงต้องการเงินเพิ่มสินะ
‎ไม่ ข้ารับไม่ได้
‎ไม่ อย่าเล่นตัวไปหน่อยเลย
‎เอาสิ
‎รับไป
‎ข้าต้องการเงิน
‎แต่ต้องการท่านมากกว่า
‎เป็นนิสัยของแอนน์ที่เมื่อเธอรู้สึกกดดัน
‎เธอจะพาลใส่คนอื่น
‎คุณอาจคิดว่าเธอจะอยากดึงเพื่อนๆ ให้อยู่ใกล้ตัว
‎แต่เธอกลับหมางเมินกับเพื่อนแทน
‎ตอนนี้แอนน์รู้สึกว่า ‎ราชสำนักเป็นเหมือนหม้ออัดแรงดัน
‎มีการแบ่งแยกอย่างลึกซึ้ง
‎บางคนสนับสนุนแอนน์
‎คนอื่นๆ ก็เข้าหาคู่แข่งเธอ เจน ซีมัวร์
‎ดูเหมือนเดี๋ยวนี้ยัยเจน ซีมัวร์น่าเบื่อนั่น ‎เอาพระองค์อยู่หมัด
‎น่าเสียดายที่นางไม่ยอมนอนกับพระองค์
‎นังแพศยานั่นคิดจะแย่งมงกุฎข้า
‎พี่ก็ทำเกินกว่าเหตุไป
‎ข้าแท้งลูกเพราะนางนะ
‎แอนน์
‎พระราชาไขว้เขวไปบ้าง แต่เจ้าเขวไม่ได้
‎หมายความว่าไง
‎ครอมเวลล์
‎มีเงินเข้ามามากมายจากการสลายคณะนักบวช
‎- ดี เป็นไปตามแผน ‎- ใช่
‎แต่ดูเหมือนว่า ‎เขากอบโกยเงินเข้ากระเป๋าตัวเอง
‎อสรพิษเจ้าเล่ห์
‎แอนน์
‎เมื่อเฮนรี่แต่งตั้งให้ตัวเองเป็นประมุขศาสนจักร
‎เขายึดทรัพย์สินทั้งหมดของศาสนจักร
‎และไม่มีใครร่ำรวยกว่าคณะนักบวชแล้ว
‎สัญลักษณ์อันยิ่งใหญ่ของนิกายคาทอลิกแบบเก่า
‎สถาปนิกการเปลี่ยนแปลงทางศาสนาครั้งใหญ่ ‎ทั่วทั้งประเทศนี้
‎คือโทมัส ครอมเวลล์ มือขวาของเฮนรี่
‎ท่านเล่นอะไรกันแน่
‎ทำตามบัญชากษัตริย์
‎เงินพวกนั้นควรจะนำไปใช้ประโยชน์ ‎ไม่ใช่เพื่อความสุขของท่าน
‎ข้านึกว่าเราเป็นเพื่อนกัน
‎พระราชินีไม่มีเพื่อน
‎มีพันธมิตรไม่ก็ศัตรู ‎และข้าเป็นพันธมิตรของท่านมาตลอด
‎อย่าให้ข้าต้องเปลี่ยนใจนะ
‎ข้าพูดแค่คำเดียว เฮนรี่จะสั่งเด็ดหัวท่านแน่
‎อ๋อ ฝ่าบาททรงทราบดี
‎พระองค์ไม่ได้บอกท่านเหรอ
‎ท่านไม่มีทางรอดตัวไปได้แน่
‎ข้าไม่ยอมเด็ดขาด
‎ครอมเวลล์
‎เจ้าคนคดในข้องอในกระดูก
‎ข้ามองเขาผิดไป ข้าน่าจะมองออก
‎เขาอยู่ตรงนั้นเสมอ
‎อยู่ข้างกายเฮนรี่ คอยคั่นกลางระหว่างเรา
‎เป่าหูสามีข้าให้ต่อต้านข้า
‎ข้าต้องทำให้เฮนรี่ได้สติ
‎เอลิซาเบธลูกรัก ทักทายเสด็จพ่อสิจ๊ะ
‎ลูกพ่อ พ่อไม่รู้ว่าลูกจะมาหา มานี่สิ
‎มาหอมพ่อหน่อย
‎ท่านปล่อยให้ครอมเวลล์ทำแบบนี้ไม่ได้
‎เขาตักตวงไปมากมาย
‎เจ้าไม่มีสิทธิ์ก้าวก่ายเรื่องบ้านเมือง
‎ข้าไม่ควรอนุญาตเลย มานี่
‎"อนุญาต" เหรอ
‎ท่านคงหลงทางหากขาดหม่อมฉัน
‎เจ้ามีแต่ก่อเรื่องวุ่นวาย
‎ทำให้ชาติแตกแยก
‎ข้าอ่อนแอที่สุดอย่างที่ไม่เคยเป็น
‎ก็เพราะเจ้า
‎อังกฤษต้องเปลี่ยนแปลง
‎เจ้ารู้เหรอว่าอังกฤษต้องการอะไร
‎หัวของเจ้ามีแต่เรื่องนอกรีตไร้สาระ
‎ท่านคืออังกฤษ เราคืออังกฤษ
‎ท่านไม่จำเป็นต้องมีลูกชาย เฮนรี่
‎ท่านมีลูกสาวของเราแล้ว เอลิซาเบธ
‎ท่านมีทายาทแล้ว
‎ลูกคือสิ่งที่ดีที่สุดของเราสองคน
‎อย่าเหลวไหล
‎มีเพียงบุรุษเท่านั้นที่จะปกครองอังกฤษได้
‎และข้าต้องการลูกชาย
‎เอาตัวเด็กออกไป
‎เป็นเด็กดีนะ
‎แม่รักลูก
‎ถ้าท่านมาร่วมเตียงกับหม่อมฉันบ้าง
‎แทนที่จะพะเน้าพะนอยัยเจนนั่น ‎ท่านอาจจะมีลูกชายได้
‎อยู่กับเจนง่ายกว่าอยู่กับเจ้า
‎เจ้ามันช่าง…
‎ข้าไม่รู้จักเจ้าอีกต่อไปแล้ว
‎- เจนรู้ดีว่านางเป็นใคร ‎- อ๋อ แล้วหม่อมฉันไม่รู้เหรอ
‎พระเจ้ากำลังลงโทษข้า แอนน์ เพราะเจ้า!
‎เพระาเรา เพราะสิ่งที่เราทำลงไป!
‎เรานำพาผู้คนให้ใกล้ชิดกับพระเจ้า ‎มากกว่าที่เคย!
‎พอที!
‎เจ้าไม่มีสิทธิ์ให้คำมั่นกับข้า ‎ในสิ่งที่เจ้าไม่มีทางมอบให้ได้
‎แอนน์เคยเป็นความหลงใหลของเฮนรี่นานหลายปี
‎แต่เธอยังไม่มีลูกชายที่เขาปรารถนานักหนา
‎และตอนนี้เขาเชื่อว่าการแต่งงานครั้งนี้ถูกสาป
‎เฮนรี่รู้ว่าเขากำลังสูญเสียความรักของประชาชน
‎พวกเขาต่อต้านการปฏิรูปศาสนาของเขา
‎และในสายตาของเขา ‎มีคนเดียวเท่านั้นที่ต้องรับผิดชอบ
‎ภรรยาของเขาเอง แอนน์
‎และในช่วงนั้นเอง แอนน์ดันพูดจามีพิรุธ
‎กับเพื่อนสนิทคนหนึ่งของกษัตริย์ ‎เซอร์เฮนรี่ นอร์ริส
‎วันเสาร์ท่านจะมาไหม งานประลองและไวน์
‎ไม่ ข้าเกลียดการประลอง
‎แต่ท่านชอบไวน์
‎ไม่มากขนาดนั้น นอร์ริส
‎มาเถอะ ทุกคนก็ไปกัน
‎กระหม่อมจะดูแลท่านเอง ข้าสัญญา
‎ข้าแน่ใจว่าจะมีสตรีมากมาย ‎ที่ต้องการความสนใจจากท่าน
‎แต่หัวใจกระหม่อมเป็นของท่าน ราชินีของข้า
‎แหมนอร์ริส ข้าเป็นหญิงแต่งงานแล้วนะ
‎นอกจากกษัตริย์จะเป็นอะไรไปก่อน
‎คำพูดแบบนั้นอาจทำให้กระหม่อมถึงตายได้
‎ที่จริงแล้วคำพูดโดยไม่คิดของแอนน์นั้น ‎เป็นอันตรายถึงชีวิตทีเดียว
‎เพราะมีกำหนดไว้ในกฎหมาย
‎ว่าแค่พูดถึงการสิ้นพระชนม์ของกษัตริย์ ‎ก็ถือเป็นการกบฏแล้ว
‎ขอทูลลา
‎แอนน์ช่างไม่รู้ตัวเลย
‎เธอรู้ว่าสุดท้ายแล้ว เธอล้มเหลว ‎ในการมอบลูกชายและทายาท
‎แต่เธอรู้ไม่ถึงครึ่งเลย
‎เพราะเธอไม่รู้ว่าใครกำลังต่อต้านเธอบ้าง
‎เธอคิดว่าบางคนอยู่ฝ่ายเดียวกับเธอ ‎แต่ที่จริงไม่ใช่เลย
‎เธอนั่งอยู่ที่กระดานหมากรุก ‎แต่ไม่รู้ว่าคู่แข่งเป็นใคร
‎(วันที่ 1 พฤษภาคม 1536)
‎- เจ้ามาทำอะไรที่นี่ ‎- ข้าแค่อยากหนีหน้าจากทุกคน
‎เลยอยากแวะมาหาเจ้าก่อนรอบต่อไป
‎ข้าดีใจที่พี่มา
‎ข้าหวังว่าจะได้เจอเฮนรี่ที่รอบหลัก แต่ว่า…
‎ไม่มีวี่แววเขาเลย
‎เจ้าจะจัดการได้
‎ฟังนะ ฝ่าบาททำทุกวิถีทาง ‎เพื่อให้พี่เป็นพระราชินีของเขา
‎ใช่ เจ้าพูดถูก
‎แอนน์
‎พี่ต้องปรับความเข้าใจกับครอมเวลล์ซะ
‎เฮนรี่ฟังเขา
‎จำไว้
‎พี่คือแอนน์ โบลิน
‎พี่บรรลุสิ่งที่คนอื่นได้แต่ฝันถึง
‎ข้าจะโบกมือให้พี่จากแท่นของผู้ชนะ
‎โบลินต้องคว้าชัย
‎แอนน์รู้ดีว่าทุกอย่างไม่ปกติ
‎เฮนรี่หลบหน้าเธอมาหลายวันแล้ว
‎เธอรู้ว่ามีการประชุมด่วน ‎ของคณะองคมนตรีที่เกรนิช
‎แต่เธอไม่รู้ว่าเกิดอะไรขึ้น
‎(วันที่ 2 พฤษภาคม 1536)
‎กษัตริย์ตั้งข้อหาเจ้าฐานล่วงประเวณี
‎แอนน์ถูกคณะองคมนตรีจับกุม
‎เมื่อเธอไปถึงหอคอยแห่งลอนดอน
‎เธอได้รับแจ้งว่า ‎เธอจะไม่ถูกคุมตัวในคุกใต้ดิน
‎แต่ในห้องชุดของพระราชินี
‎ห้องเดียวกันกับ ‎ที่เธอเคยพักคืนก่อนพิธีราชาภิเษก
‎เธอจำค่ำคืนนั้นก่อนชัยชนะครั้งแรกของเธอได้
‎เธอกำลังจะได้เป็นราชินีแห่งอังกฤษ ‎ตอนนี้เธอเป็นนักโทษ
‎ล่วงประเวณี
‎ไร้สาระสิ้นดี
‎ข้ารักเฮนรี่
‎พระองค์รู้ดี ทุกคนรู้ดี
‎ข้อกล่าวหาพวกนี้มาจากไหน
‎ข้าไม่มีคำตอบ
‎หน้าที่ของข้าคือดูแลท่าน ‎ระหว่างที่ท่านอยู่ในหอคอยนี้
‎วิลเลียม คิงสตันเป็นขุนวังประจำหอคอย
‎เรียกได้ว่าเป็นผู้คุมของแอนน์
‎แต่ในสายตาของแอนน์ เขาเป็นคนที่ไว้ใจได้
‎แทบจะเป็นเพื่อน
‎ตอนนี้เธอโดดเดี่ยวมาก
‎และเธอก็พรั่งพรูความในใจให้เขาฟัง
‎ท่านพักผ่อนดีกว่า
‎ราตรีสวัสดิ์พะยะค่ะ
‎ราตรีสวัสดิ์คิงสตัน
‎เงียบด้วย
‎แอนน์ โบลิน
‎เจ้าถูกตั้งข้อหาล่วงประเวณี ‎ร่วมประเวณีกับพี่น้องและก่อกบฏ
‎หมิ่นประมาทการแต่งงานกับกษัตริย์
‎หลงระเริงกับความมักมากในกามถึง 20 วาระ
‎และก่อกบฎด้วยการล่วงประเวณี
‎กับข้าราชบริพารของกษัตริย์
‎เฮนรี่ นอร์ริส…
‎ฟรานซิส เวสตัน
‎มาร์ค สมีตัน
‎อีกทั้งยังจัดแจง ‎และยั่วยวนน้องชายของเจ้าเอง จอร์จ โบลิน
‎ให้ล่วงละเมิดเจ้า
‎นี่มันบ้าไปแล้ว
‎รวมทั้งสมคบคิด ‎เรื่องการสิ้นพระชนม์กับคู่ร่วมประเวณี
‎ดังที่เห็นได้จากการสนทนากับเฮนรี่ นอร์ริส
‎เมื่อวันที่ 29 เมษายนของปีนี้
‎นอกจากกษัตริย์จะเป็นอะไรไปก่อน
‎แอนน์ โบลิน
‎เจ้าจะให้การว่าอย่างไร
‎ไม่ผิด
‎และทุกคนที่นี่รู้ดี
‎ขอบคุณที่เล่าความคิดของท่าน
‎มันช่วยให้ความกระจ่างมาก
‎เซอร์วิลเลียม คิงสตันรับใช้เฮนรี่เหนือสิ่งอื่นใด
‎ความภักดีของเขาอยู่กับกษัตริย์
‎และในฐานะผู้คุมของพระราชินีแอนน์
‎หน้าที่ของเขาคือสอดแนมเธอ
‎บันทึกอะไรก็ตามที่อาจจะเป็นประโยชน์ ‎ในการพิจารณาคดี
‎แอนน์คงตกอยู่ในอาการสับสน
‎เธอตกจากการเป็นคนที่พระราชาคลั่งไคล้
‎กลายเป็นโดนกล่าวหาว่าก่อกบฎ
‎คดีของแอนน์ส่วนใหญ่ขึ้นอยู่กับคำบอกเล่า
‎คำนินทาของเพื่อนๆ ที่ยืนยันว่าเธอนอกใจ
‎เมื่อแอนน์เริ่มสูญเสียอำนาจไป
‎จึงยิ่งง่ายมากที่เจน ‎และผู้หญิงคนอื่นๆ เหมือนเจน
‎จะฉวยโอกาสใส่ไฟซ้ำเติม
‎เลดี้วูสเตอร์พูดจาให้ร้ายเธอมาสักพักแล้ว
‎ครอมเวลล์วางหมากไว้หมด
‎เขาจะใช้ทุกอย่างนั้นปรักปรำแอนน์
‎ระวังตัวไว้ให้ดี
‎ความจริงไม่สำคัญแล้ว
‎สิ่งเดียวที่สำคัญคือปลดแอนน์ออกจากอำนาจ
‎ครอมเวลล์เป็นนักกฎหมาย ‎ที่โด่งดังที่สุดในอาณาจักร
‎เขาทำคดีรัดกุม
‎มันเป็นคดีที่ไม่มีมูลเลยในชั้นศาลสมัยใหม่
‎ทุกอย่างขึ้นอยู่กับคำบอกเล่าและคำนินทา
‎แต่ครอมเวลล์สุมไฟ ‎ให้กลายเป็นเรื่องที่เลวร้ายมาก
‎แอนน์ โบลิน
‎คณะลูกขุนตัดสินว่า…
‎เจ้ามีความผิดตามข้อกล่าวหา
‎เจ้าถูกตัดสินประหารชีวิต
‎โดยการเผาหรือตัดหัว
‎ตามพระประสงค์ของกษัตริย์
‎ในวันสุดท้ายของเธอ
‎แอนน์ได้รับการเยี่ยมจากอดีตนักบวช
‎และอาร์ชบิชอปแห่งแคนเทอร์เบอรี ‎โทมัส แครนเมอร์
‎แอนน์ นี่คือโอกาสที่ท่านจะได้เป็นอิสระ
‎ข้ารู้อยู่แล้วว่าเฮนรี่จะไม่ยอมให้เป็นแบบนี้
‎หากท่านลงนาม การสมรสจะเป็นโมฆะ
‎โมฆะเหรอ
‎เขาเป็นพันธมิตรที่ยิ่งใหญ่ที่สุดคนหนึ่ง ‎ของเธอในราชสำนัก
‎แต่ตอนนี้เขาถูกส่งมาให้เกลี้ยกล่อมแอนน์ ‎ให้ยอมเพิกถอนการสมรส
‎ด้วยเหตุผลอะไร
‎อย่าห่วงเรื่องรายละเอียดเลย
‎เฮนรี่รู้เรื่องนี้รึเปล่า
‎จะเกิดอะไรขึ้นกับเอลิซาเบธ
‎เธอจะถูกประกาศว่าเป็นลูกนอกสมรส
‎และถูกถอดจากการสืบราชสันตติวงศ์
‎แอนน์
‎หากท่านลงนาม ท่านจะพ้นโทษประหาร
‎และใช้ชีวิตที่เหลือในสำนักนางชี
‎มันคือทางรอดนะแอนน์
‎ได้โปรดรับไว้เถอะ
‎นี่ฝีมือครอมเวลล์ทั้งนั้น
‎ข้าต้องคุยกับสามีข้า
‎นอร์ริส เบรเรตัน เวสตัน และสมีตัน
‎ถูกตัดสินว่ามีความผิด ‎โทษฐานล่วงประเวณีกับท่าน
‎พวกเขาจะถูกประหารพรุ่งนี้
‎น้องชายท่านด้วย
‎จอร์จ
‎เอาละ
‎ถ้าท่านอยากเลี่ยงโชคชะตาเดียวกันนั้น
‎พระราชาทรงเมตตา
‎แทนที่จะใช้ขวาน
‎ท่านจะตายด้วยดาบ
‎สิ่งที่โหดร้ายที่สุดสิ่งหนึ่ง ‎ของการตกอับของแอนน์
‎คือสัญญาอภัยโทษเพื่อแลกกับ ‎การเพิกถอนการแต่งงาน
‎แน่นอนว่าไม่เป็นไปตามสัญญานั้น
‎ตอนนี้ชัดเจนว่า ‎เฮนรี่ได้เรียกตัวเพชฌฆาตไว้พร้อมแล้ว
‎ก่อนที่การพิจารณาคดีของ แอนน์เริ่มต้น
‎เขาคือคนที่ชี้ขาดว่าแอนน์ต้องไป
‎และเขาก็เป็นผู้บงการทุกอย่าง
‎เขาอยากให้เธอถูกประหาร
‎เพื่อที่เขาจะได้แต่งงานกับเจน ซีมัวร์
‎ข้ามาที่นี่เพื่อตาย
‎ข้าขอให้พระเจ้าคุ้มครองกษัตริย์
‎และขอให้พระองค์ปกครองพวกเจ้าไปอีกหลายปี
‎ไม่เคยมีกษัตริย์องค์ใด ‎ที่อ่อนโยนและเมตตาเท่านี้
‎สำหรับข้า พระองค์เป็น…
‎สามีที่ดีและรักใคร่เสมอ
‎โปรดภาวนาให้ข้าด้วย
‎สิ่งเดียวที่แอนน์คิดคือจะปกป้องลูกสาวยังไง
‎จะปกป้องครอบครัว ปกป้องตระกูลโบลินยังไง
‎พ่อของเธอยังอยู่ เธอยังมีแม่
‎ยังมีพี่สาวและลูกของพี่สาว
‎เธอกำลังปกป้องตระกูลโบลินถึงวินาทีสุดท้าย
‎สิ่งที่เกิดขึ้นนั้นไม่เคยเกิดขึ้นมาก่อนเลย
‎ราชินีแห่งอังกฤษไม่เคยถูกประหารมาก่อน
‎เฮนรี่เขี่ยแอนน์ทิ้ง
‎เพราะเธอไม่มีลูกชายให้เขา
‎เพราะสุดท้ายแล้ว ‎เธอไม่ใช่ผู้หญิงอย่างที่เขาอยากให้เป็น
‎ช่างดีงามเหลือเกิน
‎ที่ลูกสาวของแอนน์ได้ครองราชย์ต่อจากเขา
‎เธอจะกลายเป็นทุกอย่าง ‎ที่แอนน์อยากทำให้สำเร็จ
‎เราได้เห็นว่าทุกอย่างนั้นเป็นจริง ‎ด้วยฝีมือลูกสาวตัวน้อยของเธอ
‎เอลิซาเบธที่หนึ่ง ‎กลายเป็นกษัตริย์ที่ทรงอำนาจที่สุดคนหนึ่ง
‎ที่อังกฤษเคยมีมา
‎และในสายตาของเธอ เราเห็นแอนน์ โบลิน
‎(พระธิดาของแอนน์ โบลิน ‎พระราชินีเอลิซาเบธที่หนึ่ง)
‎(ทรงปกครองอังกฤษนานถึง 44 ปี ‎และไม่เคยแต่งงาน)
‎(พระองค์ทรงทำลายทุกกฎเกณฑ์)
‎คำบรรยายโดย อรภาริน อ่อนกอ